Tyskland og Slovakia kvalifiserte seg til OL-turneringen. Kampen om tredjeplassen i gruppen og muligheten til å spille playoff-kamp om den siste OL-plassen skulle vise seg å bli et tett oppgjør. Etter at Viktor Gontsjarenko bragte Ukraina i ledelsen etter bare to minutter var sveitserne praktisk talt slått ut for det meste av kampen, men en utligning av Gian-Marco Crameri i starten av tredje periode og et mål av Marcel Jenni åtte minutter før slutt sikret sveitsisk seier. Sveitserne skulle spille playoff-kamp mot nummer tre i den andre gruppen (Østerrike).